Deg wayen yerzan ixef-a, ad d-nawwi ɣef tesnawalt d tesnalmudt d wayen icudden ɣursent. Deg tesnawalt ad neɛreḍ ad nesbadu; awal d wawal ajerruman akked umawalan i yebḍan ɣef; tewsit teɛna amalay d unti, amḍan yeɛna asuf d usget, addad ilelli d umaruz. Daɣen ad nebder amawal, anmawal, amewwel, tayinawt, taseknawalt d tmawalt. Ad nemmeslay ɣef tesnalmudt d tussna i yettheggin imahilen n uselmed, seg-s ad nebder tibadutin n tmiḍranin i cudden ɣer-s am tasnilest, tasnalmudt, akerdis asnalmudan d wassaɣen yellan sdaxel-is, aseglet asnalmudan, tasnadwalt d wannawen-is, amgired ger tesnalmudt d tesnadwalt, tasnefsit, tasenmettit, aselmed, aselmad, anelmad, tasmilt, tira, afares d afares s tira.